Pentru a înțelege dacă ai nevoie de un dezumidificator de aer, este suficient să te uiți în jur și să îți examinezi apartamentul. Primele semne care apar în apartamentul tău sunt: apariția mucegaiului, condensul care apare pe ferestre, mirosul înțepător și petele de apă vizibile pe pereți, tavan sau podea.
Dacă nu există aceste semne, dar totuși crezi că umiditatea aerului nu este potrivită, poți pur și simplu să cumperi un termometru care are un indicator de umiditate. Lăsându-l pentru puțin timp în cameră, poți determina procentul de umiditate din apartamentul tău și dacă ai nevoie de un dezumidificator sau, dimpotrivă, de un umidificator.